Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Israelin presidentti Reuven Rivlin antoi hallituksen muodostamisen tehtävän -
nykyiselle pääministeri Benjamin Netanjahulle, -
jolla hän katsoi olevan parhaat mahdollisuudet muodostaa hallitus.
Netanjahun oikeistoblokkia kannatti 52 kansanedustajaa, -
kun taas keskusta-vasemmistoa kannatti vain 45 edustajaa.
Yleensä äärioikeistoon lukeutuva Naftali Bennet sai taakseen -
vain oman puolueensa seitsemän edustajaa.
Vaikeaksi hallituksen muodostaminen tekee -
Netanjahun voimakas persoona ja se, että oikeustaisteluista huolimatta, -
kolmannes maan väestöstä pitää häntä parhaana ehdokkaana.
Hänen pahin vastaehdokkaansa, Jair Lapid, saa taakseen -
yli puolet vähemmän kannattajia, joten kantaansa ilmoittamatta jättäneet -
parlamenttiedustajat ratkaisevat seuraavan hallituksen kokoonpanon.
Knessetiin valittujen 13 puolueen johtajien keskinäiset -
mielipide-eroavaisuudet ovat kuitenkin niin voimakkaita ja jyrkkiä, -
että liittoutuminen toisin ajattelevien kanssa saattaa olla -
este enemmistöhallituksen muodostumiselle.
Vaihtoehtoina ovatkin sen jälkeen vain vähemmistöhallitus tai viidennet vaalit.
Israelin hallitus ei hyväksy Kansainvälisen Rikostuomio istuimen,
eli ICC:n päätöstä aloittaa sotarikos- tutkimukset Israelin armeijaa kohtaan
vuoden 2014 sodassa terroristijärjestö Hamasia vastaan.
Tutkimuksia vaatinut ICC:n pääsyyttäjä Fatou Bensouda -
ajoi tutkimuspäätöksen läpi ICC:n tuomarineuvostossa -
vastoin ICC:n omia sääntöjä, ja tunnusti samalla epävirallisesti -
Palestiina nimisen valtion olemassaolon.
Päätös oli puhtaasti poliittinen, -
eikä sitä ole hyväksytty minkään merkittävän länsivaltion taholta.
Myöskin EU:n suuret jäsenvaltiot ovat kiistäneet ICC:n oikeuden -
tutkia väitettyjä sotarikoksia alueella, jossa sillä ei ole päätösvaltaa.
Israel onkin ilmoittanut ICC:lle, ettei se tee minkäänlaista yhteistyötä -
sen kanssa ja että Israelin oma sisäinen laki ja oikeusistuimet ovat -
riittävän päteviä arvioimaan myös maansa armeijan toimia -
ja kykenee myös tekemään omia tutkimuksia.
Niihin Israel ei tarvitse ICC:n, eikä minkään muunkaan instanssin apua,
pääministeri Netanjahu viestitti ICC:lle.
Torstaina, 10.4., vietettiin Israelissa Holokaustin uhrien muistopäivää.
Tasan kello 10 aamupäivällä sireenit soivat, kaikki liikenne pysähtyi -
ja koko maa hiljeni kahden minuutin ajaksi.
Virallinen muistojuhla järjestettiin Jad Vashem museossa.
Paikalla olivat sekä maan presidentti Rivlin että pääministeri Netanjahu.
Tapahtumassa kunnioitettiin myös vielä elossa olevia -
Holokaustista selvinneitä. Israelissa heitä elää vielä noin 175.000.
Seuraavaksi eniten Holokaustista selvinneitä elää Yhdysvalloissa, -
joissa heitä on arviolta noin 80.000.
Erityiseksi juuri tämän vuoden muistopäivän tekee se, -
että myös Persianlahden sunnalaista islamia tunnustavassa -
Bahrainin kuningaskunnassa sallittiin paikallisten juutalaisten viettää -
kyseistä päivää, ensimmäistä kertaa maan historiassa.
Bahrain oli Yhdistyneiden Arabiemiirikuntien kanssa -
ensimmäiset Persianlahden arabivaltiot, -
jotka solmivat diplomaattiset suhteet Israelin kanssa viime syksynä -
nk. Aabrahamin sopimuksen pohjalta.
Kaspianmeren läntisen rannan islamilainen valtio, -
noin 10:n miljoonan asukkaan Azerbaidžan -
ilmoitti avaavansa suurlähetystön Israeliin.
Ilmoitus tuli maiden kahdenvälisten suhteisen vuosipäivänä.
Israelilla ja Azerbaidžanilla on ollut toimivat kaupalliset suhteet -
jo lähes 30 vuotta ja nyt ne on tarkoitus virallistaa -
diplomaattisella tasolla.
Azerbaidžanin kansainvälisten suhteiden keskuksen puheenjohtaja -
Farid Shafijev ei maininnut avataanko suurlähetystö -
Jerusalemiin vai Tel Aviviin.
Yhdysvaltojen presidentti Joe Bidenin hallituksen -
ensimmäinen ministerivierailu Israeliin tapahtui tällä viikolla, -
kun maan puolustusministeri Lloyd Austin saapui maahan.
Entinen armeijan kenraali Austin tapasi vierailullaan -
sekä pääministeri Netanjahun että puolustusministeri Benny Gantzin, -
joiden kanssa keskusteltiin mm. USA:n uudesta tavasta -
pyrkiä saamaan Iran takaisin JCPOA sopimuksen piiriin.
Toinen kaksipäiväisen vierailun merkittävä keskustelunaihe -
liittyi Yhdysvaltojen Israelille suunnattuun aseapuun, -
joka on ollut useiden kuukausien ajan jäissä, ja joka johtuu ennen muuta -
Joen Bidenin Lähi-ja Keski-Idän politiikan uudelleen muotoilemisesta.
Puolustusministeri Austinin viesti oli kuitenkin selvä ja johdonmukainen, -
USA tukee täysin Israelin turvallisuutta ja -
auttaa vastustamaan kaikkia voimia, jotka pyrkivät uhkaamaan sitä.
Israel ilmoitti yhtä selvästi, että yhteistyön jatkaminen Iranin kanssa, -
antaa sille vain mahdollisuuden kehittää sekä omaa ydinasetta -
että sitä kantamaan tarkoitettua ballistista ohjusjärjestelmää.
Pääministeri Netanjahun viesti oli siltä osin täysin selvä, Israel kykenee,
ja tekee myös tarvittaessa, vaikka yksin, kaiken tarvittavan, -
jotta Iranista ei tulisi ydinasevaltiota.
Kuin seurauksena edellisestä, Iranin media ilmoitti, että viime lauantaina, -
heidän ydinohjelmansa merkittä- vimmässä laitoksessa, Natanzissa, -
tapahtui räjähdys, joka aiheutti erittäin vakavan sähkökatkoksen.
Tapaus oli myös sikäli erikoinen, että vain vuorokautta aikaisemmin, -
Iran oli juhlinut ydinohjelmansa tärkeää merkkipäivää, -
ja juuri tuona päivänä he ilmoittivat myös asentaneensa Natanziin -
uusia huippunykyaikaisia sentrifugeja.
Iranin median mukaan kyse saattoi olla onnettomuudesta
mutta mitä todennäköisimmin jonkin ulkopuolisen tahon sabotaasista.
Se katkaisi koko Natanzin laitoksen sähköntuotannon ja kaiken, -
mikä liittyy sen kautta Iranin ydin- ohjelmaan ainakin puoleksi vuodeksi,
mahdollisesti jopa yhdeksäksi kuukaudeksi.
Iran ei syyttänyt tapahtumasta suoraan Israelia,
vaan ilmoitti tutkivansa onnettomuuden tarkoin -
ja tekevänsä vasta sen jälkeen asiaan kuuluvat johtopäätökset.
Myöskään Israelin taholta ei tapahtumaa kommentoitu, -
mutta New York Timesin lähteiden mukaan epäsuorat viittaukset -
antavat ymmärtää, että iskun takan oli Mossad, -
eli Israelin ulkomaantiedustelupalvelu.
Samaiseen Natanzin laitokseen on aiemminkin kohdistunut -
merkittäviä ydinohjelmaa vaikeuttavia iskuja.
Iran ja Israel ovat käyneet viime kuukausina eräänlaista -
varjojen sotaa merellä.
Kummankin valtion kauppa-aluksiin on kohdistunut sotilaallisia iskuja.
Palestiinalaishallinto on jo vuosikymmenien ajan kunnostautunut
hieman erikoisella tavalla historian uudelleen kirjoittamisen alueella.
Eräs erikoisimmista saavutuksista totuuden kiertämisen suhteen,
on PA:n virallisen Al Fatah web-sivuston väite, -
jonka mukaan Brittien Mandaattihallinnon aikana, -
siis yli sata vuotta sitten, englantilaiset varastivat -
Jerusalemin Jaffa portin luona pystyssä olleen kellotornin ja -
siinä olleen suuren kellon, ja veivät sen sitten Lontooseen.
Siellä se on heidän mukaansa pystyssä vielä tänäänkin, -
mutta on saanut nimekseen Big Ben, -
kyse on siis eräästä maailman kuuluisimmasta kellosta.
Totuus ei ole milloinkaan ollut palestiinalaismedian -
vahvimpia puolia, eikä ollut sitä nytkään.
Kuvassa oleva Lontoon Westminsterin Palatsin pohjoisessa päässä oleva -
Elisabethin Torni, jossa Big Ben siis sijaitsee, rakennettiin jo vuonna 1859.
Siis noin 60 vuotta ennen kuin se väitettiin varastetuksi Jerusalemista.
Eräs Israelin johtavista biologeista, Eran Segal, Weizman Instituutista, -
kertoi Israelin saavuttaneen jo eräänlaisen lauma-immuniteetin.
Maan väestöstä jo yli 5 miljoonaa on saanut kaksi rokotetta -
ja tartuntojen määrä on laskenut tammikuusta, -
jolloin rokotukset aloitettiin, jo lähes 97 prosenttia.
Professori Segalin mukaan Israel voisi jo nyt avata turvallisesti -
maan elinkeinoelämää ja -
sallia mm. rokotustodistuksen omaavien pääsyn maahan.
Näin Jerusalem uutiset tällä kertaa. Muistathan rukoilla rauhaa -
Israelille ja Jerusalemille ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola